AIŠKINAMASIS RAŠTAS

Dėl rinkos pataisos koeficiento, taikomo Molėtų rajono savivaldybės būsto (išskyrus socialinį būstą) nuomos mokesčiui apskaičiuoti, nustatymo

1. Parengto tarybos sprendimo projekto tikslai ir uždaviniai:

Tikslas – nustatyti rinkos pataisos koeficientą R = 7, taikomą Molėtų rajono savivaldybės būsto (išskyrus socialinį būstą) nuomos mokesčiui apskaičiuoti, ir nustatyti atvejus, kai taikomas rinkos pataisos koeficientas R = 1,2.

1. Siūlomos teisinio reguliavimo nuostatos:

Savivaldybės būsto (išskyrus socialinį būstą) nuomos mokesčio dydis apskaičiuojamas pagal formulę, patvirtintą Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“, 6 punktu. Savivaldybės taryba, įgyvendindama teisės aktus ir siekdama užtikrinti, kad savivaldybės būsto nuomos mokesčio dydis būtų lygus arba artimas toje savivaldybės teritorijoje, kurioje yra nuomojamas savivaldybės būstas, rinkoje nuomojamo būsto nuomos mokesčio kainai, nustato rinkos pataisos koeficientą.

1. Laukiami rezultatai:

Siekiama užkirsti kelią piktnaudžiavimo atvejams, kai savivaldybės būstai nuomojami už kur kas mažesnę kainą, negu nuomos kaina rinkoje, tokiu būdu pažeidžiant teisėtus socialinio būsto nuomos laukiančių asmenų ir šeimų lūkesčius.

Surinktos savivaldybės biudžeto lėšos, gaunamos iš nuomos, bus panaudotos naujų socialinių būstų įsigijimui, būstų remontui.

4. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Molėtų rajono savivaldybės taryba 2020 m. vasario 26 d. sprendimu Nr. B1-60 „Dėl rinkos pataisos koeficiento, taikomo Molėtų rajono savivaldybės būsto (išskyrus socialinį būstą) nuomos mokesčiui apskaičiuoti, nustatymo“ patvirtino rinkos pataisos koeficientą R = 7, taikomą Molėtų rajono savivaldybės būsto nuomos mokesčiui apskaičiuoti. Molėtų rajono savivaldybės taryba 2020 m. gegužės 28 d. sprendimu Nr. B1-145 „Dėl Molėtų rajono savivaldybės taryba 2020 m. vasario 26 d. sprendimo Nr. B1-60 „Dėl rinkos pataisos koeficiento, taikomo Molėtų rajono savivaldybės būsto (išskyrus socialinį būstą) nuomos mokesčiui apskaičiuoti, nustatymo“ pakeitimo“ nustatė atvejį, kai taikomas rinkos pataisos koeficientas R = 1,2.

Molėtų rajono savivaldybės administracija 2021 m. birželio 11 d. gavo H. A. raštą, kuriuo prašo nuomojamo savivaldybės būsto nuomos mokestį skaičiuoti taikant rinkos pataisos koeficientą R = 1,2, kadangi yra nukentėjęs asmuo (tremtinys). Administracija, apsvarsčiusi šį prašymą, teikia savivaldybės tarybai sprendimo projektą, kuriame siūlo 4 socialiai jautrioms asmenų (šeimų) grupėms taikyti rinkos pataisos koeficientas R = 1,2.